Shreyas Iyer debuts in Nehra's farewell match
నెహ్రాకి చివరి ఛాన్స్.. శ్రేయాస్‌ అరంగేట్రం
భారత వెటరన్ ఫాస్ట్ బౌలర్‌ ఆశిష్ నెహ్రాకి చివరి మ్యాచ్‌లో కెప్టెన్ విరాట్ కోహ్లి ఛాన్సిచ్చాడు. ఫిరోజ్ షా కోట్ల వేదికగా బుధవారం జరుగుతున్న తొలి
TNN | Updated:
Nov 1, 2017, 07:14PM IST
భారత వెటరన్ ఫాస్ట్ బౌలర్&zwnj; ఆశిష్ నెహ్రాకి చివరి మ్యాచ్&zwnj;లో కెప్టెన్ విరాట్ కోహ్లి ఛాన్సిచ్చాడు. ఫిరోజ్ షా కోట్ల వేదికగా బుధవారం జరుగుతున్న తొలి టీ20 మ్యాచ్&zwnj;లో టాస్ అనంతరం నెహ్రాని తుది జట్టులోకి తీసుకుంటున్నట్లు కోహ్లి వెల్లడించాడు. భారత్ జట్టు&zwnj;కి సుదీర్ఘకాలం నెహ్రా సేవలందించాడని.. చాలా మంచి వ్యక్తి అని ప్రశంసించాడు. యువ క్రికెటర్లని ప్రోత్సహించడంలో నెహ్రా ఎప్పుడూ ముందుంటాడని.. తాను కూడా అతనితో కలిసి ఆడినట్లు కోహ్లి ఈ సందర్భంగా గుర్తు చేసుకున్నాడు.
భారత్ తుది జట్టులో మరో కీలక మార్పుని కూడా విరాట్ కోహ్లి చేశాడు. గత కొంతకాలంగా దేశవాళీ, భారత్ -ఎ జట్టు తరఫున మెరుగ్గా రాణిస్తున్న శ్రేయాస్ అయ్యర్&zwnj;&zwnj;కి తొలిసారి టీమిండియాలో అవకాశం కల్పించాడు. బ్యాటింగ్ ఆర్డర్&zwnj;లో శ్రేయాస్ నాలుగో స్థానం వస్తాడంటూ వెల్లడించాడు. ఈ స్థానంలో ఇప్పటికే కేఎల్ రాహుల్, మనీశ్ పాండేలని పరీక్షించిన టీమ్ మేనేజ్&zwnj;మెంట్.. తాజాగా యువ క్రికెటర్&zwnj;&zwnj;కీ ఓ ఛాన్స్ ఇచ్చింది.
భారత్ తుది జట్టు: రోహిత్ శర్మ, శిఖర్ ధావన్, విరాట్ కోహ్లి, శ్రేయాస్ అయ్యర్ , ధోని, హార్దిక్ పాండ్య, అక్షర్ పటేల్, భువనేశ్వర్ కుమార్, ఆశిష్ నెహ్రా , బుమ్రా, చాహల్